**Szabálymódosítási javaslatok – Villányi Krisztina**

1. **Utánpótlás csapatok**

Változás: A csapat létszáma 4-7 fő között változhat.

A kötelező gyakorlatokat minden csapattagnak be kell mutatnia, és minden csapattagnak legalább egy gyakorlatot be kell mutatnia a kűrben.

A kötelező gyakorlatok bemutatására nincs időkorlát.

A csapatban Versenyzői licenccel, illetve Nemzetközi licenccel rendelkező versenyzők vehetnek részt az alábbi szabályok szerint:

Ha a csapat létszám:

4 vagy 5 fő – Maximum 1 nemzetközi licences versenyző lehet benne.

6 vagy 7 fő – Maximum 2 nemzetközi licences versenyző lehet benne.

A kategória többi szabálya nem változna.

1. **Nevezési díjak:**

2023-tól a nevezési díjak 8 000 Ft/fő-re változnak. Startdíj kategóriánként 2 000 Ft.

1. **Amatőr egyéni kategória (Műlovas és lovas kategória megegyezik a követelményekben):**

*Kötelező gyakorlatok (bemutatására nincs időkorlát):*

1. Nem pontozott felugrás/feldobás
2. Alapülés
3. Fél zászló (csak láb kiemelése)
4. Malom
5. Térdelés oldalsó középtartással
6. Lecsúszás befelé

*Kűr gyakorlatok helyett egy kötelezően előírt kűr gyakorlatsor kellene bemutatni (bemutására nincs időkorlát):*

1. Felugrás alapülésbe/vagy feldobás (nem pontozott)
2. Fekvőtámasz előre, szabadon választhatóan egy láb kiemeléssel
3. Prince térdelés, választható kézmozdulat/tartás
4. Állóspárga előre, mindkét kéz kapaszkodik a hevederen
5. Nyakba átülés
6. Nyakában térdelés (visszafelé zászló, csak láb kiemeléssel)
7. Átlépés a hátára, Pad helyzet (választhatóan kiemelt láb), gyakorlat leépítése hátsó ülésbe
8. Belső láb átemeléssel kifelé lecsúszás

* A kűr gyakorlatsort a kötelező gyakorlatok bemutatására használt ruhában kell bemutatni.
* A zene szabadon választható.
* A fenti gyakorlatsor helyes és szabályos kivitelezése megtekinthető az alábbi linken (új bekapcsolódók számára így segítenénk az értelmezést):
* A kötelező kűr gyakorlatsorban műlovas kategória esetén csak a kivitel értékelt, lovas versenyszám esetén egy bíró a lovat pontozza, a többi bíró pedig a kivitelt (az 1\*-os pontozásnak megfelelően).